Au existat și momente de drum’n’bass exemplar sudate, în care bateria urmărea cu suplețe liniile basului, sau o emoționantă piesă minimalistă, cu caracter funebru, unde arcușul emitea sunete desprinse parcă direct din viziunile lui Poe… O revelație, pentru spectatori (dar probabil și pentru interpreții înșiși) a fost cea de-a doua sesiune de la biserica din Râșnov, după serviciul religios din ultima duminică de august.